rejauldu/bengali-wikipedia huggingface dataset:
মালাপুলায়ত্তম, যেটি চিক আট্টম নামেও পরিচিত, হলো একটি উপজাতীয় নৃত্য যেটি কেরালার ইদুক্কি জেলার মালাপুলায়ন আদিবাসীরা তাদের সামাজিক বর্ণ-সম্পর্কিত উৎসবে দেবতা মারিয়াম্মান, কালিয়াম্মান এবং মীনাক্ষীকে উপাসনার অংশ হিসাবে পরিবেশন করে।  এই ধর্মীয় নৃত্যটি ইদুক্কির বাইরে সাধারণের জায়গায় জনগণের অনুষ্ঠান এবং উপজাতীয় উৎসবের অংশ হিসাবে সঞ্চালিত হয়।   সাধারণ বর্ণনা  মালাপুলিয়ার জনগণ কেরালার ইদুক্কি জেলার মারায়ুরে বসবাসকারী একটি উপজাতি সম্প্রদায়। তারা তামিলনাড়ু থেকে আসা অভিবাসী। তাদের উপাসনা মূর্তি হল মারিয়াম্মান, কালিয়াম্মান এবং মীনাক্ষীর মতো দেবতা। মালাপুলায়ত্তম হল একটি উপজাতীয় নৃত্যের ধরন যা তাদের সামাজিক বর্ণ-সম্পর্কিত উৎসবগুলিতে দেবতাদের উপাসনার অংশ হিসাবে পরিবেশিত হয়।  মালাপুলায়ন উপজাতীয় এলাকার মারিয়াম্মান মন্দিরে  তামিল মাস চিথিরাইতে একটি উৎসব অনুষ্ঠিত হয়। মালাপুলায়ত্তম প্রধানত এর একটি অংশ হিসাবে অনুষ্ঠিত হয়।  মালাপুলায়া লোকেরাও বিবাহ, জন্ম এমনকি মৃত্যু এবং কন্যা সন্তানের প্রথম ঋতুস্রাব সহ তাদের দৈনন্দিন জীবনের সমস্ত গুরুত্বপূর্ণ অনুষ্ঠানে মালাপুলায়ত্তম বা চিক আট্টম করে থাকে। শুধুমাত্র মৃত্যুর ক্ষেত্রে নৃত্যের একটি ভিন্ন ছন্দ থাকে। মালাপুলায়ত্তম একটি অত্যন্ত শারীরিক সক্ষমতার চাহিদাপূর্ণ লোকনৃত্য।{{cite web}}: CS1 maint: bot: original URL status unknown (link)  এই ধর্মীয় উপজাতি নৃত্যটি ইদুক্কির বাইরে সর্বসাধারণের জায়গায় জনগণের অনুষ্ঠান এবং উপজাতীয় উৎসবগুলির অংশ হিসাবে সঞ্চালিত হয়।   নৃত্য  মালাপুলায়ত্তমে, উপজাতীয় উপনিবেশের বয়স্ক এবং প্রতিবন্ধী সহ প্রত্যেকে একসঙ্গে তাদের গোষ্ঠী দেবতার সামনে নৃত্য করে। ঐতিহ্যবাহী পোশাকে নারী-পুরুষ একসঙ্গে নাচে। নাচের সঙ্গে কোন গান গেয়ে তাল মেলানো হয়না। পুরুষ এবং মহিলা উভয়ই একসাথে নাচ করে এবং নর্তকদের ঘন ঘন পরিবর্তন হয়। দর্শকরা পরে নর্তক হয় এবং নর্তকরা দর্শক হয়।  নর্তকেরা একটি বৃত্তের মধ্যে থেকে তাদের শরীরকে সামনে এবং পিছনে নিয়ে যায়। ছন্দের গতি অনুসারে নাচের গতিও বাড়ে।   বাদ্যযন্ত্র  উপজাতীয় বাদ্যযন্ত্র যেমন চিক বাদ্যম, কিতিমিত্তি, কুড়ল, কট্টবাদ্যম, উরুমি ইত্যাদি বাদ্যযন্ত্র ছন্দের জন্য ব্যবহৃত হয়। নাচের সময়, তারা কোনও গান গায় না, বরং তারা বাদ্যযন্ত্রের তালে একটি বৃত্তে নাচে।   উল্লেখযোগ্য প্রদর্শন  অন্ধ্র প্রদেশের বিশাখাপত্তনমে অনুষ্ঠিত ২০২২ সালের জাতীয় স্তরের উপজাতীয় নৃত্য উৎসবে ভারতের ১৯টি রাজ্যের উপজাতীয় নৃত্য দেখানো হয়েছিল। কেরালার স্বীকৃত দল, মারায়ুরের কুমিত্তমকুঝির মালাপলয়া নৃত্য গোষ্ঠী এখানে সেরা দলের পুরস্কার জিতেছিল।   তথ্যসূত্র   বিষয়শ্রেণী:কেরলের নৃত্য বিষয়শ্রেণী:আচার অনুষ্ঠান নৃত্য বিষয়শ্রেণী:হিন্দু আচার অনুষ্ঠান
বীর বালা রাস্তোগি ভারতের জীববিজ্ঞানের ওপর পাঠ্যপুস্তকের লেখক। তিনি সম্মান সহ (ডিসটিঙ্কশন নিয়ে) প্রাণিবিদ্যায় স্নাতকোত্তর ডিগ্রি অর্জন করেন। তিনি প্রথম স্থান অধিকার করেছিলেন এবং এই কৃতিত্বের জন্য তাঁকে স্বর্ণপদক প্রদান করা হয়। তিনি মীরাট বিশ্ববিদ্যালয় থেকে বিশিষ্ট প্রাণিবিজ্ঞানী ডঃ এম এল ভাটিয়ার তত্ত্বাবধানে পিএইচডি ডিগ্রি অর্জন করেন। এম এল ভাটিয়া দিল্লি বিশ্ববিদ্যালয়ের প্রাণিবিদ্যা বিভাগের অধ্যাপক, তিনি বহিরাগত তত্ত্বাবধায়ক হিসেবে দায়িত্ব পালন করেছিলেন।  বীর বালা রাস্তোগি প্রাণিবিদ্যা একাডেমির ফেলো। তিনি নতুন দিল্লির এনসিইআরটি-র পাঠ্যপুস্তক মূল্যায়ন কমিটির সদস্যও ছিলেন। তিনি ১৯৬১ - ১৯৬৭ সাল পর্যন্ত মিরাটে অবস্থিত মিরাট কলেজ-এর প্রাণিবিদ্যা বিভাগে একজন শিক্ষাগত সদস্য ছিলেন, তিনি স্নাতক এবং স্নাতকোত্তর পর্যায়ের শিক্ষার্থীদের পড়াতেন।  তিনি ছয় দশকেরও বেশি সময় ধরে বই লিখছেন। তিনি কাউন্সিল ফর দ্য ইণ্ডিয়ান স্কুল সার্টিফিকেট এক্সামিনেশনস (সিআইএসসিই), সেন্ট্রাল বোর্ড অফ সেকেণ্ডারি এডুকেশন (সিবিএসই) এবং বেশ কয়েকটি রাজ্য বোর্ড কর্তৃক পরিচালিত পাবলিক পরীক্ষার জন্য জীববিজ্ঞানের ওপর অনেক বই লিখেছেন। তাঁর সাইটোলজি, জেনেটিক্স, মলিকুলার বায়োলজি, বায়োস্ট্যাটিস্টিকস, বিবর্তনীয় জীববিজ্ঞান, উন্নয়নমূলক জীববিজ্ঞান, প্রাণী বাস্তুবিদ্যা, পরিবেশগত জীববিজ্ঞান (বাস্তুবিদ্যা) ইত্যাদি বইগুলি সারা দেশে বিশ্ববিদ্যালয় পর্যায়ে খুবই জনপ্রিয়।  তিনি দিল্লির ফেডারেশন অফ এডুকেশনাল পাবলিশার্স ইন ইণ্ডিয়া কর্তৃক প্রদত্ত বিশিষ্ট লেখক পুরস্কার ২০১২-এর প্রাপক।   তথ্যসূত্র   বিষয়শ্রেণী:২০শ শতাব্দীর ভারতীয় নারী বিষয়শ্রেণী:চৌধুরী চরণ সিং বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশের বিজ্ঞানী বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা
সঈদাপেট, সঈদাপেট্টাই বা সাইদাই, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি আদিয়ার নদীর উত্তর প্রান্তে অবস্থিত৷ এর  উত্তরদিকে রয়েছে মহাবিল্বম, উত্তর-পূর্ব দিকে রয়েছে সিআইটি নগর, পূর্ব দিকে রয়েছে নন্দনম, দক্ষিণ দিকে রয়েছে গিণ্ডি, উত্তর-পশ্চিম দিকে রয়েছে জাফরখানপেট এবং অশোকনগর৷ চেন্নাই শহরের মধ্যে মাদ্রাজ উচ্চ আদালত ব্যতীত অপর ন্যায়ালয়টি হলো সঈদাপেট আদালত৷ এটি সঈদাপেট বাস ডিপোর নিকট অবস্থিত৷ মাদ্রাজ শহরাাভিত্তিক জেলা গঠনের আগে সঈদাপেট ছিলো চিঙ্গলপৎ (বর্তমান নাম চেঙ্গলপট্টু) জেলার প্রশাসনিক সদর৷ এই লোকালয়ে রয়েছে চেন্নাই শহরতলি রেলওয়ের অন্তর্গত সঈদাপেট রেলওয়ে স্টেশন৷  ব্রিটিশ ইস্ট ইন্ডিয়া কোম্পানি সঈদাপেট দখল করলে তারা এটিকে তৎকালীন চিঙ্গলপৎ জেলার সদরে পরিণত করেন৷ পরে এই জেলাকে সঈদাপেট ও কাঞ্চীপুরম এই দুটি স্বাস্থ্য জেলায় ভাগ করা হয়৷ সঈদাপেটের ল্যান্ডমার্ক নির্মাণটি হলো পানাগল বিল্ডিং৷  জনতত্ত্ব   ইতিহাস  thumb|left|১৯০৫ খ্রিস্টাব্দে সঈদাপেটের নিকট আদিয়ার নদীর ধোপাঘাট মারাইমালাই আদিগল উড়ালপুর (পূর্ব নাম মার্মালং ব্রিজ) আদিয়ার নদীর উত্তর ও দক্ষিণের জনপদকে যুক্ত করেছে৷ ১৭২৬ খ্রিস্টাব্দে কোজা পেট্রাস উসকান এই উড়ালপুর নির্মাণ করান, ১৯৬০ এর দশকে এর পুনর্নবীকরণ ঘটে৷  সপ্তদশ শতাব্দী থেকে চিঙ্গলপতের জায়গীর সহ ব্রিটিশ ইস্ট ইন্ডিয়া কোম্পানি সঈদাপেটের ওপর আধিপত্য বিস্তার করতে সক্ষম হয়৷ ১৮৫৯ থেকে ১৯৪৭ অবধি এটি ছিলো ব্রিটিশ ভারতে চিঙ্গলপৎ জেলার সদর,ইম্পেরিয়াল গেজেটিয়ার অব ইন্ডিয়া. Vol. 10: Central Provinces to Coopta. New edition. Clarendon Press, Oxford 1908, p. 252–268 পরে তা চেঙ্গলপট্টু শহরে স্থানান্তরিত করা হয়৷ ১৯৪৫-৪৬ এর সময়ে সঈদাপেটকে চেন্নাই শহরের অন্তর্ভুক্ত করে পৌর পরিষেবা প্রদান করার কাজ শুরু হয়৷ ১৯৯০ পর্যন্ত এখানকার বৃহত্তর তাঁতি সমাজ প্রদেশের বস্ত্রশিল্পে বড় অবদান রাখতেন৷  পরিবহন thumb|right|200px|আদিয়ার নদী পারাপারের জন্য তৈরি মারাইমালাই আদিগল উড়ালপুল thumb|right|200px|শ্রীকালহস্তীর জমিদার পানাগলের নামে তৈরি পানাগল বিল্ডিং এখানকার ল্যান্ডমার্ক  রেলওয়ে স্টেশন দক্ষিণ রেলের চেন্নাই শহরতলি রেলপথের সঈদাপেট স্টেশনটি গিণ্ডি ও মহাবিল্বম রেলস্টেশনের মধ্যবর্তী৷  বাস পরিষেবা আন্না সালাইয়ের ওপর সঈদাপেটে রয়েছে চেন্নাই এমটিসি-এর একটি বাস টার্মিনাস৷  মেট্রো রেল ২০১৯ খ্রিস্টাব্দের পর্যায়ে সঈদাপেটে একটি মেট্রো স্টেশন নির্মিত হয়৷ এটি চেন্নাই মেট্রোর নীল লাইনের অন্তর্গত৷  উপাসনালয়  কারণীশ্বর মন্দির  প্রসন্ন বেঙ্কটেশ পেরুমাল মন্দির  সুব্রহ্মণ্যস্বামী মন্দির  সৌন্দরেশ্ববর মন্দির  দস্তগীর সাহেব জামা মসজিদ  চিন্নামালাই গির্জাhttp://www.nlag.in  সিএসআই সেন্ট থমাস চার্চ  রাজনীতি সঈদাপেট বিধানসভা কেন্দ্রটি চেন্নাই দক্ষিণ লোকসভা কেন্দ্রের অন্তর্গত৷ করুণানিধি মুথুবেল এক কালে এই বিধানসভা কেন্দ্র থেকে জয়ী হয়েছিলেন৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
কমর আদেন আলী (   ,    ) (জন্ম: ১৯ সেপ্টেম্বর ১৯৫৭ - মৃত্যু: ৩ ডিসেম্বর ২০০৯) একজন সোমালি আইনজীবী এবং রাজনীতিবিদ। সোমালিয়ার অন্তর্বর্তীকালীন ফেডারেল সরকারের স্বাস্থ্যমন্ত্রী হিসেবে দায়িত্ব পালন করার সময় তাকে হত্যা করা হয়।   জীবনী  কামার ১৯৫৭ সালের ১৯ সেপ্টেম্বর সোমালিয়ার রাজধানী মোগাদিশুর বাইরের একটি ছোট্ট গ্রামে জন্মগ্রহণ করেন। তিনি তার ১১ ভাইবোনের মধ্যে তৃতীয়। কামার মোগাদিশুতে তার শৈশব অতিবাহিত করেছিলেন। সেখানেই তিনি স্কুলেও পড়াশোনা করেছেন এবং কলেজ থেকে স্নাতক ডিগ্রি অর্জন করেছেন। পরবর্তীতে তিনি রাষ্ট্রবিজ্ঞান পড়ার জন্য পূর্ব জার্মানিতে চলে যান।এরপর তিনি ইংল্যান্ডে আইন বিষয়ে পড়াশোনা করেন। অবশেষে তিনি আইনজীবী হিসেবে বার পাস করেন। তিনি ব্রিটিশ নাগরিকত্বও অর্জন করেছিলেন। ১৯৯০-এর দশকের মাঝামাঝি সময়ে, কামার তার জন্মস্থান সোমালিয়ায় ফিরে আসেন।তাকে দেশটির অন্তর্বর্তীকালীন ফেডারেল সরকারের স্বাস্থ্যমন্ত্রী পদে নিযুক্ত করা হয়। ২০০৭ সাল থেকে তার মৃত্যুর আগ পর্যন্ত তিনি জাতীয় স্বাস্থ্যমন্ত্রী হিসেবে দায়িত্ব পালন করেন।    হত্যাকাণ্ড  ৩ ডিসেম্বর ২০০৯ তারিখে, মোগাদিশুর হোটেল শামোতে আত্মঘাতী বোমা হামলায় শিক্ষামন্ত্রী আহমেদ আব্দুলাহী ওয়ায়েল এবং উচ্চশিক্ষামন্ত্রী ইব্রাহিম হাসান আদ্দোর সাথে কামারও নিহত হন।  তারা বেনাদির বিশ্ববিদ্যালয়ের একটি স্নাতক অনুষ্ঠানে যোগ দিয়েছিল। সেখানে একজন পুরুষ বোমা হামলাকারী বোরকা পরা মহিলার ছদ্মবেশ ধরে নিরাপত্তা বাহিনীর বেষ্টনী অতিক্রম করে এ হামলা চালায়।  রাষ্ট্রপতি শরীফ শেখ আহমেদ এই বোমা হামলাকে "জাতীয় বিপর্যয়" বলে অভিহিত করেছিলেন।   হামলার কয়েক ঘন্টা আগেও কামার তার ভাই মোহাম্মদ আদেন আলীর সাথে কথা বলেছিলেন। তিনি তার ভাইকে নতুন ডাক্তারি প্রোগ্রামের জন্য সোমালিয়ায় ফিরে যেতে রাজি করার চেষ্টা করছিলেন। তার মৃত্যুর পর,তার ভাই মোহাম্মদ আদেন আলী কামার তার পরিকল্পনা অব্যাহত রাখার সিদ্ধান্ত নেন। তিনি বলেন, "আমার বোনের এই সেবামূলক কাজ অব্যাহত থাকবে, আমরা থামব না।" তিনি আরো বলেন: "সোমালিয়ার জনগণ, তারা মরতে প্রস্তুত, তারা সাহসী মানুষ। আমরা আমাদের জনগণের সেবা করা কখনও থামাব না।"    উত্তরাধিকার  তার সম্মানে কামার প্রাইমারি স্কুল নামে একটি স্কুলের নামকরণ করা হয়েছে। ২০১৮ সালের নভেম্বরে সোমালি মন্ত্রী ডেকা ইয়াসিনের ঘোষণা অনুযায়ী এটি ২০১৮ সালে সংস্কার করার কথা ছিল।    তথ্যসূত্র   বিষয়শ্রেণী:২০০৯-এ গুপ্তহত্যার শিকার রাজনীতিবিদ বিষয়শ্রেণী:২১শ শতাব্দীর সোমালি রাজনীতিবিদ বিষয়শ্রেণী:১৯৫৭-এ জন্ম বিষয়শ্রেণী:২০০৯-এ মৃত্যু বিষয়শ্রেণী:২১শ শতাব্দীর সোমালি নারী রাজনীতিবিদ
আবু ইসহাক (জন্ম: ১ নভেম্বর, ১৯২৬ ইংরেজি; ১৫ কার্তিক, ১৩৩৩ বাংলা) তৎকালীন মাদারীপুর (বর্তমান শরীয়তপুর জেলা) নড়িয়া থানাধীন শিরঙ্গল গ্রামে, মৃত্যু: ১৬ ফেব্রুয়ারি, ২০০৩, ঢাকায়); তিনি একজন বাংলাদেশী গ্রন্থকার। তিনি ১৯৪৬ সালে, মাত্র একুশ বছর বয়সে রচনা করেন বিখ্যাত উপন্যাস 'সূর্য দীঘল বাড়ী' এবং এটি প্রকাশ করা হয় ১৯৫৫ সালে কলকাতা থেকে, এটি একটি সামাজিক উপন্যাস। তিনি বাংলাদেশের বিভিন্ন গুরুত্বপূর্ণ পদে ও দেশের বাইরে আকিয়াব ও কলকাতায় বাংলাদেশ দূতাবাসে ভাইস-কনসাল ও ফার্স্ট সেক্রেটারি হিসেবে দায়িত্ব পালন করেন।   শিক্ষা জীবন  আবু ইসহাক ১৯৪২ সালে নড়িয়া থানার উপসী বিজারি তারাপ্রসন্ন ইংরেজি উচ্চ বিদ্যালয় থেকে স্কলারশিপ নিয়ে মেট্রিক এবং ফরিদপুরের রাজেন্দ্র কলেজ থেকে ১৯৪৪ সালে আই.এ পাশ করেন। ১৯৬০ সালে পাকিস্তানের করাচি বিশ্ববিদ্যালয় থেকে গ্র্যাজুয়েশন সম্পন্ন করেন। শিক্ষা জীবন শেষে তিনি আমলা পর্যায়ে বাংলাদেশ সরকারের বিভিন্ন গুরুত্বপূর্ণ পদে এবং বিদেশে কূটনৈতিক পদে নিয়োজিত ছিলেন।   কর্মজীবন  আবু ইসহাক প্রথমে একটি বেসরকারি প্রতিষ্ঠানে পরিদর্শক পদে যোগদান করেন। দেশবিভাগের পরে ১৯৪৯ সালে তিনি পুলিশ বিভাগে সহকারি পরিদর্শক হন এবং ১৯৫৬ সাল পর্যন্ত তিনি করাচি, রাওয়ালপিন্ডি ও ইসলামাবাদে কর্মরত ছিলেন।  বাংলাদেশ স্বাধীন হওয়ার পর ১৯৭৩ সালে তিনি ঢাকায় এসে জাতীয় নিরাপত্তা গোয়েন্দা সংস্থার উপ-পরিচালক হন। পরের বছর বার্মার আকিয়াবে বাংলাদেশ সরকারের দূতাবাসে ভাইস-কনসাল এবং ১৯৭৬ সালে কলকাতায় বাংলাদেশের ডেপুটি হাইকমিশনের প্রথম সেক্রেটারি পদে নিয়োগ লাভ করেন। ১৯৭৯ সালে জাতীয় নিরাপত্তা গোয়েন্দা সংস্থার খুলনা বিভাগের প্রধান হয়ে ১৯৮৪ সালে অবসার গ্রহণ করেন।  অভিধান প্রণেতা হিসেবেও আবু ইসহাকের একটি বিশিষ্ট পরিচয় আছে। তিনি সমকালীন বাংলা ভাষার অভিধান (২ খন্ড, ১৯৯৩, ১৯৯৮) রচনা করে বাংলা কোষগ্রন্থের পরিধিকে বাড়িয়ে তুলেছেন। তাঁর প্রণীত অভিধানের বিশেষত্ব হলো শব্দের শুধু অর্থ নয়, সব ধরনের প্রতিশব্দ বা সমর্থক প্রদান। তাঁর অভিধানে ‘অন্ধকার’ শব্দের ১২৭টি সমর্থক শব্দ আছে।   গ্রন্থ   উপন্যাস   সূর্য দীঘল বাড়ি (১৯৫৫) - চলচ্চিত্ররূপ - ১৯৭৯  পদ্মার পলিদ্বীপ (১৯৮৬, সামাজিক উপন্যাস)  জাল (১৯৮৮, গোয়েন্দা উপন্যাস)   গল্প  • অভিশাপ (প্রথম)  হারেম (১৯৬২)  মহাপতঙ্গ (১৯৬৩)  জোঁক   পুরস্কার   বাংলা একাডেমী পুরস্কার (১৯৬২-৬৩)  সুন্দরবন সাহিত্যপদক (১৯৮১)  একুশে পদক (১৯৯৭)  স্বাধীনতা পদক (মরণোত্তর) ২০০৪সূর্য-দীঘল বাড়ী|লেখক:আবু ইসহাক|প্রকাশক: নওরোজ সাহিত্য সম্ভার|ISBN 978-984-702-134-8   তথ্যসূত্র    বহিঃসংযোগ    - এ  বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:১৯২৬-এ জন্ম বিষয়শ্রেণী:২০০৩-এ মৃত্যু বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:সাহিত্যে স্বাধীনতা পুরস্কার বিজয়ী বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:শরীয়তপুর জেলার ব্যক্তি বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:বাঙালি ঔপন্যাসিক বিষয়শ্রেণী:বাংলা ভাষার লেখক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর বাঙালি বিষয়শ্রেণী:২০শ শতাব্দীর মুসলিম বিষয়শ্রেণী:বাংলাদেশী সুন্নি মুসলিম বিষয়শ্রেণী:বাঙালি মুসলিম
খুর মাকসার () হলো ইয়েমেনের এডেন গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৪৭,০৪৪ জন ছিল।   ইতিহাস  এডেন কলোনির অংশ হিসেবে খুর মাকসার ব্রিটিশ বাহিনীর একটি সামরিক ঘাঁটি ছিল। সেখানে তারা একাধিক ব্যারাক তৈরি করেছিল। ১৯২৭ সালে রয়্যাল এয়ার ফোর্স জেলায় চলে আসার পর এর গুরুত্ব আরও জোরদার হয়। তারা বিমান বাহিনীর সৈন্যদের থাকার জন্য বিমানবন্দর এবং কিছু সামরিক ক্যাম্প নির্মাণ করে।  দ্বিতীয় বিশ্বযুদ্ধের পর খুর মাকসাকে আধুনিক ইংরেজী শৈলী অনুসারে  প্রয়োজনীয় সুযোগ-সুবিধাসহ পরিকল্পিত ও নির্মিত হয়। সামরিক বিমানবন্দরটি সংস্কার করা হয়। একটি নতুন বিমানবন্দর তৈরি করা হয়, যা আজ এডেন আন্তর্জাতিক বিমানবন্দর নামে পরিচিত। এরপর বেশ কয়েকটি কাঠের ঘর নির্মাণ করা হয়, যার মধ্যে কয়েকটি দোতলা এবং কিছু  একতলা। যা ইংরেজ স্থাপত্যের বাড়ি ধরা হয়। এলিজাবেথ-২ হাসপাতাল নির্মাণ করা হয়, যা এডেনের হাসপাতাল।  ১৯৫০ এর দশকের শেষের দিকে জেলায় আল-শাবাত (ইংরেজি "দ্য শপস" থেকে) নামক এলাকা নির্মিাণ করা হয়। এতে বেশ কয়েকটি বড় অ্যাপার্টমেন্ট বিল্ডিং ছিল। নতুন করে রাস্তা পাকা করা হয়। স্কুল, পাবলিক কলেজ, পাবলিক পার্ক, ক্যাসিনো, ডিস্কোথেক, সিনেমা এবং হোটেলের মতো  সহায়ক সব সুবিধা তৈরি করা হয়। এগুলো পূর্ব সুয়েজের ব্রিটিশ সামরিক ঘাঁটিতে সৈন্যদের সেবা করার জন্য নির্মিত হয়। অতএব, খুর মাকসার জেলা ব্রিটিশ সৈন্য এবং ব্রিটিশ অফিসারদের জন্য আধুনিক ধাঁচের বাড়ির অন্যতম সেরা পাড়ায় পরিণত হয়।  ১৯৬০ এর দশকের শুরুতে জল, বিদ্যুৎ, টেলিযোগাযোগ এবং পয়ঃনিষ্কাশনের মতো জনসাধারণের পরিষেবাগুলি সম্পূর্ণ এবং পুনর্নবীকরণ করা হয়। খুর মাকসারের সাতটি সামরিক ক্যাম্প  সম্পূর্ণ সজ্জিত ক্যাম্পে প্রসারিত করা হয়।  জলবায়ু খাওর মাকসার জেলায় গ্রীষ্মকাল দীর্ঘ হয়। সেই সাথে গরম বেশি পড়ে। বেশিরভাগ সময় আকাশ মেঘলা থাকে। শীতকালও দীর্ঘ হয়। উষ্ণ, মৃদু, বাতাস প্রবাহিত হয় এবং বেশিরভাগ সময় আকাশ পরিষ্কার থাকে। বলতে গেলে সারা বছর শুষ্ক থাকে। সারা বছর ধরে তাপমাত্রা সাধারণত ৭৫°F থেকে ৯৬°F থাকে। খুব কম সময় ৭২°F এর নিচে বা ৯৮°F এর উপরে থাকে।  দর্শনীয় স্থান খুর মাকসার জেলার উত্তর-পশ্চিমে ১৪৯ মাইল (বা ২৪০ কিমি) দূরে জাবিদের ঐতিহাসিক শহর অবস্থিত। এটি ইউনেস্কো ওয়ার্ল্ড হেরিটেজের অংশ। এর পাশে দেখার মতো এডেন, ক্রেটার, আল মা'আল্লা, আত তাওয়াহি এবং আল মানসুরাহ শহর আছে।  ভ্রমণ গরম-আবহাওয়ার কারণে এ জেলায় পরিদর্শনের সর্বোত্তম সময় হল অক্টোবরের শেষ থেকে মার্চের শেষের দিকে।  যুদ্ধ এ জেলায় হুতি যোদ্ধারা নিজেদের নিয়ন্ত্রণ রেখেছে।  ভাষা খুর মাকসা জেলার অধিকাংশ নাগরিক আরবি ভাষায় কথা বলে। কিছু লোক ইংরেজি, ফার্সি ভাষায় কথা বলে।   তথ্যসূত্র   বিষয়শ্রেণী:এডেন গভর্নরেটের জেলা
সিঙ্গাইর পাইলট উচ্চ বিদ্যালয় বাংলাদেশের মানিকগঞ্জ জেলার সিংগাইর শহরের একটি মাধ্যমিক বিদ্যালয়। এটি মানিকগঞ্জ জেলার, সিঙ্গাইর উপজেলার সিঙ্গাইর পৌরসভার  সন্নিকটে সিংগাইর শহরে অবস্থিত। এটি ১৯৪০ সালে প্রতিষ্ঠিত। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যায়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে ঢাকা শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫১০০ শিক্ষার্থী অধ্যয়ন করে।  তথ্যসূত্র
মিশিং স্বায়ত্বশাসিত পরিষদ অসমের একটি স্বায়ত্বশাসিত অঞ্চলের পরিষদ। মিশিং জনগোষ্ঠীর উন্নয়ন এবং স্বায়ত্ব শাসনের জন্য অসম সরকার ১৯৯৫ সালে এই পরিষদ গঠনের অধিসূচনা জারি করেছিল। ২০০৫ সালে অসম সরকার এই পরিষদ গঠন করে। মিচিং জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।।  এর বৰ্তমান মুখ্য কাৰ্যবাহী অধিকর্তা পরমানন্দ চায়েঙীয়া এবং পরিষদের মুখ্য কাৰ্যালয় ধেমাজি জেলার গোগামুখে অবস্থিত।Rabha Council Act challenged in SC  , The Assam Tribune  ব্ৰহ্মপুত্ৰ নদী ও সোবণশিরি নদীর মধ্যবর্তী ধেমাজি জেলা, শিবসাগর জেলা, লখিমপুর জেলা ও মাজুলী জেলার অংশ নিয়ে মিশিং স্বায়ত্বশাসিত পরিষদ গঠিত। এই অঞ্চলে বসবাস করা মিশিং জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।  এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।Assam tribal council polls today amid bandh call , Indian Express  তথ্যসূত্র  বহিঃসংযোগ   মিচিং স্বায়ত্বশাসিত পরিষদ  বিষয়শ্রেণী:ভারতের স্বায়ত্তশাসিত অঞ্চল বিষয়শ্রেণী:আসামের স্থানীয় সরকার বিষয়শ্রেণী:ভারতের স্বায়ত্তশাসিত জেলা পরিষদ বিষয়শ্রেণী:মিচিং জনগোষ্ঠী বিষয়শ্রেণী:ধেমাজি জেলা
thumb|upright=0.65|তিন-মাত্রিক স্থানে অবস্থান করা একটি Klein bottle  thumb|right|পৃথিবীর পৃষ্ঠের প্রতিটি বিন্দুকে সম্পূর্ণরূপে অন্তর্ভুক্ত করতে (কমপক্ষে) দুটি চার্টের প্রয়োজন হয়। এখানে গোলকটিকে উত্তর মেরু ও দক্ষিণ মেরু কেন্দ্রিক চার্টে বিভক্ত করা হয়েছে।  গণিতে, একটি ম্যানিফোল্ড হল একটি টোপোলজিকাল স্থান, যা প্রতিটি বিন্দুর আশেপাশে স্থানীয়ভাবে ইউক্লিডীয় স্থান-এর মতো দেখায়। আরও নির্দিষ্টভাবে বলতে গেলে, একটি n -মাত্রিক ম্যানিফোল্ড বা সংক্ষেপে n-ম্যানিফোল্ড এমন একটি টোপোলজিকাল স্থান, যেখানে প্রতিটি বিন্দুর একটি প্রতিবেশী অঞ্চল থাকে, যা n -মাত্রিক ইউক্লিডীয় স্থানের একটি উন্মুক্ত উপসেটের সাথে সমসঙ্গত।  এক-মাত্রিক ম্যানিফোল্ডের উদাহরণ হলো রেখা ও বৃত্ত, তবে আট-আকৃতির মতো আত্ম-ছেদকারী বক্ররেখা ম্যানিফোল্ড নয়। দুই-মাত্রিক ম্যানিফোল্ডকে পৃষ্ঠও বলা হয়। ম্যানিফোল্ডের ধারণাটি জ্যামিতি এবং আধুনিক গাণিতিক পদার্থবিজ্ঞানে অত্যন্ত গুরুত্বপূর্ণ।  এটি জটিল কাঠামোগুলোকে তুলনামূলক সহজ স্থানগুলোর সুপরিচিত টোপোলজিকাল বৈশিষ্ট্যের মাধ্যমে বর্ণনা করতে সহায়তা করে। ম্যানিফোল্ড স্বাভাবিকভাবেই সমীকরণগুলোর সমাধান সেট এবং ফাংশনের গ্রাফ হিসেবে প্রকাশ পায়। কম্পিউটার গ্রাফিক্সেও এর ব্যবহার রয়েছে, বিশেষত যখন চিত্রকে স্থানাঙ্কের সাথে যুক্ত করতে হয় (যেমন, সিটি স্ক্যান-এর ক্ষেত্রে)।  ম্যানিফোল্ডকে অতিরিক্ত কাঠামো দিয়েও সমৃদ্ধ করা যায়। একটি গুরুত্বপূর্ণ শ্রেণির ম্যানিফোল্ড হল অন্তরকলনযোগ্য কাঠামো। এগুলোতে অন্তরকলনযোগ্য কাঠামো থাকে, যা ক্যালকুলাসের কার্যকারিতা নিশ্চিত করে। কোনো ম্যানিফোল্ডে Riemannian metric যোগ করা হলে, সেটিতে দূরত্ব ও কোণ পরিমাপ করা সম্ভব হয়।  Symplectic manifold-গুলি হ্যামিল্টোনীয় বলবিদ্যার পর্যায় স্থান হিসেবে ব্যবহৃত হয়, আর চার-মাত্রিক Lorentzian manifold-গুলি সাধারণ আপেক্ষিকতার কাঠামোর মধ্যে স্থানকালকে মডেল করতে ব্যবহৃত হয়। ম্যানিফোল্ড অধ্যয়ন করতে হলে ক্যালকুলাস ও টোপোলজি সম্পর্কে সুস্পষ্ট ধারণা থাকা প্রয়োজন।   অনুপ্রেরণাদায়ক উদাহরণ    বৃত্ত   right|thumb|চিত্র ১: চারটি চার্ট বৃত্তের অংশকে একটি উন্মুক্ত অন্তরালে চিত্রায়িত করে এবং সম্মিলিতভাবে পুরো বৃত্তকে আবৃত করে।  একটি সরলরেখার পর, বৃত্ত হলো টপোলজিক্যাল ম্যানিফোল্ডের সবচেয়ে সহজ উদাহরণ। টপোলজি ভাঁজ বা বাঁককে উপেক্ষা করে, তাই একটি বৃত্তের ছোট অংশকে একটি রেখার ছোট অংশের সমতুল্য ধরা হয়। উদাহরণস্বরূপ, একক বৃত্তের ওপরের অংশটি বিবেচনা করা যাক, যেখানে x2 + y2 = 1 এবং y-স্থানাংক ধনাত্মক (চিত্র ১-এর হলুদ অংশ)। এই অংশের যেকোনো বিন্দুকে অনন্যভাবে তার x-স্থানাংক দিয়ে প্রকাশ করা যায়। ফলে, প্রথম স্থানাংকের প্রতি প্রক্ষেপণ একটি ধারাবাহিক এবং ব্যূৎক্রমণীয় চিত্রণ, যা ওপরের অংশকে উন্মুক্ত অন্তরাল (−1, 1)-এ প্রতিফলিত করে:   এ ধরনের ফাংশন ও তাদের সংশ্লিষ্ট উন্মুক্ত অঞ্চলগুলোকে চার্ট বলা হয়। অনুরূপভাবে, নিচের (লাল), বাম (নীল) এবং ডান (সবুজ) অংশের জন্যও চার্ট রয়েছে:  এই চারটি চার্ট সম্মিলিতভাবে পুরো বৃত্তকে আবৃত করে এবং একসঙ্গে তারা একটি অ্যাটলাস গঠন করে। উপরের ও ডানদিকের চার্ট,  এবং , তাদের সংজ্ঞার ক্ষেত্রে কিছুটা ওভারল্যাপ করে। এই ওভারল্যাপের অংশ হলো বৃত্তের সেই চতুর্ভাগ, যেখানে  এবং  উভয় স্থানাংকই ধনাত্মক। উভয় চার্টই এই অংশকে অন্তরাল -এ প্রতিফলিত করে, তবে ভিন্নভাবে।
মিশেল লিয়েন মরগান (জুলাই ২০, ১৯৫৭ - আগস্ট ১১, ১৯৬১) ছিলেন একজন আমেরিকান শিশু নির্যাতনের শিকার, যাকে চার বছর বয়সে তার সৎ মা হত্যা করেছিলেন। তার গল্পটি কোল্ড কেস ফাইলসের একটি পর্বে নথিভুক্ত করা হয়েছিল।   আঘাত  মিশেল বুকে এবং পিঠে একাধিক আঘাত পায়, তার একটি নাক ভেঙে যায় ও ত্বক পুড়ে যায়। চার বছর বয়সের আগে তার সৎ মা মেরি রাইয়ের হাতে একটি হাত ভেঙে যায়। এর ফলে ২০ বারেরও বেশি হাসপাতালে যান, যার মধ্যে একটিতে তিনি এক মাসের জন্য হাসপাতালে ভর্তি ছিলেন।   হত্যা  ১৯৬১ সালের ৯ ই আগস্ট, মেরি মিচেলকে পানির নিচে ধরে রাখে এবং তাকে হিংস্রভাবে আঘাত করে। সে অভিযোগ করে যে শিশুটি কিছু নিয়ে মিথ্যা বলেছে। এই কাজগুলি মিচেলের বড় ভাই জর্জ দেখেছিলেন। রাতের খাবারের সময়, মিচেল রক্ত জমাট বেঁধে ফেলে ছিল। পরের দিন তিনি তার অভ্যন্তরীণ আঘাতের কারণে মারা যান। আইএল-এর স্কট এএফবি-তে যেখানেমিচেলের বাবা ইউএসএএফ বিমানকর্মী মর্গানরা থাকতেন সেখানকার একজন প্যাথলজিস্ট একটি ময়নাতদন্ত করেন। মৃত্যুর কারণ বুকে ব্যাপক আঘাত পাওয়া গেছে।  ১৫ বছর পর পর্যন্ত ময়নাতদন্তের প্রতিবেদন শেষ হয়নি। কারণ করোনার মৃত্যুর কারণ নিউমোনিয়া হিসেবে তালিকাভুক্ত করেন। স্থানীয় কৌঁসুলি কখনই মামলাটি অনুসরণ করেননি।   প্রকাশ  ১৯৯৬ সালে জর্জ মরগান (মিচেলের বড় ভাই) ধর্ষণের দায়ে কারাগারে সময় কাটাচ্ছিলেন। সেই বছর, তিনি তার পারিবারিক বংশতালিকা নিয়ে গবেষণা করার সিদ্ধান্ত নেন এবং তার বোনের মৃত্যুর শংসাপত্র দেখে অবাক হন। তিনি তার মৃত্যুকে ঘিরে পরিস্থিতির কথা স্মরণ করেন এবং নিশ্চিত ছিলেন যে এটি নিউমোনিয়ার কারণে হয়নি - এবং এটি ১৯৬১ সালে ঘটেছিল, ১৯৭৬ সালে নয়।  মর্গান তখন কাউণ্টি করোনার রিক স্টোনের সাথে যোগাযোগ করেন এবং তাকে প্রকাশ করেন যে কীভাবে মিচেলের মৃত্যু সত্যিই ঘটেছিল। স্টোন পরবর্তীকালে মামলাটি পুনরায় খুলে দেয় এবং মিচেলের দেহ টি বের করে আনা হয়। যদিও মৃতদেহটি ৩০ বছরেরও বেশি সময় ধরে সমাধিস্থ করা হয়েছিল, তবুও এটি নির্মম শিশু নির্যাতনের চিহ্ন দেখায়। তদন্তকারীরা মূল ময়না তদন্তের প্রতিবেদন এবং মিচেলের হাসপাতালের রেকর্ড আবিষ্কার করেছেন, যা একাধিক পরিদর্শন দেখিয়েছে। জর্জ মর্গানের দাবি গুলি এইভাবে প্রমাণিত হয়েছিল।   বিচার  টেক্সাসের ওয়েস্ট কলম্বিয়ায় মেরি মরগানকে খুঁজে বের করা হয় এবং প্রাথমিকভাবে সে তার বিরুদ্ধে আনা অভিযোগ অস্বীকার করে। তারপরে তিনি দেশ ছেড়ে পালানোর চেষ্টা করেন কিন্তু তাকে ধরা হয় এবং গ্রেফতার করা হয়। অবশেষে তিনি অনিচ্ছাকৃত হত্যাকাণ্ডের জন্য দোষ স্বীকার করেন এবং পাঁচ বছরের কারাদণ্ডে দণ্ডিত হন এবং ২০০১ সালে মুক্তি পান।  মিচেলের মৃত্যুর পরের বছরগুলোতে মেরি চার সন্তানকে বড় করেন। হাসপাতালের রেকর্ড দেখায় যে তারা চারজন সম্মিলিতভাবে পাঁচ বছর বয়সের আগে চিকিৎসা পরিষেবার জন্য ১৫০ বারেরও বেশি হাসপাতালে গিয়েছিলেন।   তথ্যসূত্র   বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:খুনের শিকার নারী বিষয়শ্রেণী:১৯৬১-এ মৃত্যু বিষয়শ্রেণী:১৯৫৭-এ জন্ম বিষয়শ্রেণী:খুন হওয়া মার্কিন শিশু বিষয়শ্রেণী:শিশু নির্যাতনের ফলে মৃত্যু
থাম্ব আদেলুদ্দীন আহমদ (১৯১৩ সালের ১ মার্চ  ২৬ জুন ১৯৮১) একজন বাংলাদেশী আইনজীবী এবং রাজনীতিবিদ ছিলেন।   প্রাথমিক জীবন  আহমদ ১৯১৩ সালের ১লা মার্চ কালিনগর হাওলাদার বাড়ি, কালকিনি, মাদারীপুর, পূর্ববাংলা, ব্রিটিশ ভারতে জন্মগ্রহণ করেন। ১৯৩৫ সালে তিনি রাজেন্দ্র কলেজ থেকে স্নাতক হন। তারপরে তিনি রিপন কলেজে আইন বিষয়ে পড়াশোনা করেন এবং ১৯৪২ সালে স্নাতক হন।   পেশাজীবন  ১৯৪৩ সালে আহমদ ফরিদপুর বারে যোগদান করেন। তিনি ১৯৪৩ সালে ফরিদপুরে অল ইন্ডিয়া মুসলিম লীগে যোগ দিয়েছিলেন এবং পাকিস্তান আন্দোলনকে সমর্থন করেছিলেন। তিনি দলের জেলা শাখার সহকারী সম্পাদক নির্বাচিত হয়েছিলেন এবং একপর্যায়ে প্রাদেশিক মুসলিম লীগ কাউন্সিলের সদস্য হিসাবে দায়িত্ব পালন করেন। তিনি আবদুল হামিদ খান ভাসানীর সঙ্গে কাজ করেছিলেন এবং আওয়ামী লীগ প্রতিষ্ঠা করতে সহায়তা করেছিলেন। আদেল উদ্দিন আহমদ ফরিদপুর আওয়ামী মুসলিম লীগের সেক্রেটারি এবং লীগের কার্যনির্বাহী কমিটির সদস্য হিসাবে দায়িত্ব পালন করেন। ১৯৫৩ সালে তিনি ফরিদপুর জেলা বোর্ডে নির্বাচিত হন এবং ১৯৫৪ সালে তিনি পূর্ব বাংলা আইনসভা ও পাকিস্তানের গণপরিষদে নির্বাচিত হন।  ১৯৫৬ সালের ১৬ ফেব্রুয়ারি পাকিস্তান সংসদে আহমেদের আনা ভাষা বিলে একটি সংশোধনী পাস হয়। তাঁর সংশোধনীতে তিনি উর্দু ও বাংলা উভয়কেই পাকিস্তানের রাষ্ট্রভাষা করেন। তিনি ১৯৫৭ সালে রাজশাহী বিশ্ববিদ্যালয়ের সিনেটে নির্বাচিত হয়েছিলেন এবং বিশ্ববিদ্যালয় প্রতিষ্ঠা ও গঠনে সহায়তা করেছিলেন। তিনি ফরিদপুর আদালতের পাবলিক প্রসিকিউটর হিসাবে দায়িত্ব পালন করেন। ১৯৫৮ সালে তিনি ফিরোজ খান নূনের আওয়ামী লীগ ও রিপাবলিকান পার্টির জোট সরকারের মন্ত্রী হন। ১৯৭০ সালে তিনি আওয়ামী লীগের হয়ে পাকিস্তান জাতীয় পরিষদে নির্বাচিত হয়েছিলেন। ১৯৭৪ সালে তিনি বাংলাদেশ পাবলিক সার্ভিস কমিশনে নিযুক্ত হন এবং ১৯৭৫ সালে অবসর গ্রহণ করেন। তিনি তাঁর বাকী জীবন আইনী পেশায় কাটিয়েছেন।   মৃত্যু  ১৯৮১ সালের ২৬শে জুন আদেলুদ্দীন আহমেদ মারা যান।   তথ্যসূত্র   বিষয়শ্রেণী:প্রথম জাতীয় সংসদ সদস্য বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮ বিষয়শ্রেণী:১৯১৩-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ
রঘুনাথপুর কলেজ পশ্চিমবঙ্গের পুরুলিয়া জেলার রঘুনাথপুর শহরের একটি কলেজ। ১৯৬১ সালে  বর্ধমান বিশ্ববিদ্যালয়ের অন্তর্গত প্রতিষ্ঠিত এই কলেজ জেলার তৃতীয় কলেজ।    ইতিহাস  ১৯৬১ সালে রঘুনাথপুর ও পার্শ্ববর্তী অঞ্চলের শিক্ষিত মানুষদের উদ্যোগে এই কলেজ প্রতিষ্ঠিত হয়। প্রথম দিকে মারোয়াড়ি ধর্মশালার দোতলায় এই কলেজের ক্লাস হত। একতলাটি ছিল কলেজের অফিস। এছাড়া স্থানীয় জি ডি ল্যাং স্কুলেও কিছু ক্লাস নেওয়া হত। ১৯৬৫ সালে শহরের বহির্দেশে বর্তমান স্থানে কলেজের স্থায়ী ভবন নির্মিত হয়।   বর্তমান ব্যবস্থা  শুরুতে কলেজে ইউ ই ও বিএ-এর ক্লাস নেওয়া হত। বর্তমানে এর সঙ্গে বিএসসি ও বিকম পাঠ্যক্রমও পড়ানো হয়ে থাকে। আটটি বিষয়ে অনার্স-সহ পড়ানো হয় মোট তেরোটি বিষয়। ছাত্রছাত্রীর সংখ্যা প্রায় ২২০০ জন। ন্যাক কলেজটির মূল্যায়ন করে থাকে।   তথ্যসূত্র    শ্রীনিবাস মিশ্র, প্রবন্ধ পুরুলিয়া জেলার উচ্চশিক্ষা : পশ্চিমবঙ্গ পত্রিকা, পুরুলিয়া জেলা সংখ্যা, জ্যৈষ্ঠ-বৈশাখ, ১৪১৪ (জুন ২০০৭), তথ্য ও সংস্কৃতি বিভাগ, পশ্চিমবঙ্গ সরকার   বহিঃসংযোগ   রঘুনাথপুর কলেজ সম্পর্কিত তথ্য   বিষয়শ্রেণী:পুরুলিয়া জেলার শিক্ষাপ্রতিষ্ঠান বিষয়শ্রেণী:১৯৬১-এ পশ্চিমবঙ্গে প্রতিষ্ঠিত বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র